Igen i dag må vi forberede os på regnvejr.

Der har været langt mellem solstrejfene på det seneste, og i dag bliver ingen undtagelse. Et større frontsystem nærmer sig fra vest, og det tilhørende regnvejr breder sig ind over hele landet i løbet af dagen. Det betyder, at tirsdag morgen i Nordjylland igen begynder med regn. Generelt kan der falde mellem 5 og 10 millimeter regn i dagens løb.